**Molėtų rajono savivaldybės taryba**

**SPRENDIMAS**

**DĖL žemės sklypo pirkimo savivaldybės nuosavybėn**

2019 m. gruodžio 19 d. Nr.B1- 279

Molėtai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 16 straipsnio 2 dalies 26 punktu, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 8.2, 10.1 punktais, atsižvelgdama į Molėtų rajono savivaldybės administracijos direktoriaus 2019 m. gruodžio 10 d. įsakymą Nr. B6-1015 ,,Dėl žemės sklypo pirkimo savivaldybės nuosavybėn ekonominio ir socialinio pagrindimo“ (Molėtų rajono savivaldybės administracijos direktoriaus 2019 m. gruodžio 19 d. įsakymo Nr. B6-1045 redakcija),

Molėtų rajono savivaldybės taryba n u s p r e n d ž i a:

1. Pirkti neskelbiamų derybų būdu savivaldybės nuosavybėn už savivaldybės biudžeto lėšas privačios žemės sklypą (unikalus numeris 4400-5017-1434, naudojimo paskirtis – kita, plotas – 0,1870 ha), esantį Molėtų r. sav., Molėtų m., Vasario 16-osios g. 16C.
2. Pavesti Molėtų rajono savivaldybės administracijos direktoriui teisės aktų nustatyta tvarka organizuoti ir atlikti 1 punkte nurodyto žemės sklypo pirkimo procedūras.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika